BDMS จับมือ COM7 รุกธุรกิจ “ร้านขายยา” คาดบุ๊กรายได้ Q4/65
BDMS จับมือ COM7 รุกธุรกิจ “ร้านขายยา” คาดจะเริ่มเปิดดำเนินการได้ภายในไตรมาส 4/65 หนุนโอกาสเติบโต และสร้างรายได้เพิ่ม
BDMS จับมือ COM7 รุกธุรกิจ “ร้านขายยา” คาดจะเริ่มเปิดดำเนินการได้ภายในไตรมาส 4/65 หนุนโอกาสเติบโต และสร้างรายได้เพิ่ม
27 เม.ย. 2565

บริษัท กรุงเทพดุสิตเวชการ จำกัด (มหาชน) หรือ BDMS เปิดเผยว่า บริษัทจะดำเนินการจัดตั้งบริษัทใหม่ เพื่อดำเนินธุรกิจร้านขายยา ขนาดใหญ่ในรูปแบบร้าน Standalone และตั้งอยู่ในห้างสรรพสินค้า โดยคาดว่าจะเริ่มเปิดดำเนินการภายในไตรมาส 4/65
โดยบริษัทใหม่ที่จัดตั้งมีทุนจดทะเบียน 200 ล้านบาท ซึ่งจะมีบริษัท รอยัลบางกอก เฮ็ลธ์แคร์ จำกัด หรือ RBH ซึ่งเป็นบริษัทย่อยของ BDMS ถือหุ้นในบริษัทใหม่นี้สัดส่วน 60% คิดเป็นเงิน 120 ล้านบาท และมีบริษัทย่อยของบริษัท คอมเซเว่น จำกัด (มหาชน) หรือ COM7 ถือหุ้นในสัดส่วน 40% คิดเป็นเงิน 80 ล้านบาท
ด้าน COM7 เปิดเผยว่า การที่ BDMS เป็นผู้เชี่ยวชาญในการประกอบธุรกิจการรักษาพยาบาลและธุรกิจที่เกี่ยวข้องสนับสนุนด้านการรักษาพยาบาล และบริษัทเป็นผู้เชี่ยวชาญในการประกอบธุรกิจในด้านการบริหารจัดการกิจการค้าปลีก ความร่วมมือดังกล่าวจึงเป็นการสร้างโอกาสในการเติบโตและสร้างรายได้เพิ่มขึ้นแก่บริษัท นอกจากนี้ยังเป็นการเพิ่มความหลากหลายด้านผลิตภัณฑ์ในธุรกิจค้าปลีกของบริษัท